Héraðsdómur Vesturlands hefur dæmt mann til greiðslu 10 þúsund króna sektar fyrir að hafa valdið hneyksli sakir ölvunar með öskrum og grjótkasti . Atburðurinn átti sér stað að morgni sunnudagsins 30. júlí á síðasta ári . Var maðurinn þá staddur við Fellabrekku og veitingastaðinn Kaffi 59 í Grundarfirði . Maðurinn mætti ekki fyrir dóminn en á grundvelli sakargagna var hann sakfelldur fyrir brot sín . Ef hann greiðir ekki sektina innan fjögurra vikna kemur tveggja daga fangelsi í stað hennar . Það var Benedikt Bogason héraðsdómari sem kvað upp dóminn .